Šilelis

Šilelis – kaimas Kauno rajono savivaldybėje, 2 km į pietvakarius nuo Raudondvario, prie pačios Nemuno ir Nevėžio santakos. Kaime yra Šilelio dvaro archeologinė dvarvietė, aptikta akmens amžiaus stovyklavietė.

Istorija 

Kai kurie istorikai mano, kad santakoje buvo Virgalės sala, kurioje kryžiuočiams 1362 m. sugriovus pilį, buvo pastatyta nauja pilis ir pavadinta Naujuoju Kaunu. Galbūt kažkur netoliese iki Lietuvos krikšto buvo vaidilučių saugoma Ramovė, o 1398 m. spalio 12 d. pasirašyta Salyno sutartis.

Į vakarus nuo dabartinio kaimo aptiktas Šilelio dvaras. Gyventojų teigimu, ši vieta anksčiau vadinta Šenkaime.

Tarpukariu Šilelis buvo žvejų ir sielininkų kaimas, kuriame gyveno lietuviai, vokiečiai ir lenkai.

Gyventojai

Žymūs žmonės 
 Vladas Dautartas (1927–2000), rašytojas

Galerija

Šaltiniai 

Kauno rajono savivaldybės gyvenvietės